Folketing
2011-06-14

Jamen det passer jo simpelt hen ikke, vil jeg sige til ministeren. Altså, vi har fået svar fra regeringen om, at regeringen i forbindelse med forårspakke 2.0 har sat skatterne op 114 gange – 114 gange! Det passer jo simpelt hen ikke, når ministeren står her og siger, at regeringen ikke har sat skatterne op, for det har den. Jeg forstår så af svaret til hr. Morten Østergaard, at man ikke ønsker at sætte andre skatter op, men at man vil finde finansiering. Så er der jo kun et sted, man kan finde finansiering, og det er ved at skære i statens udgifter, så mit spørgsmål er bare: Hvor er det så, regeringen agter at skære i udgifterne?